KIRJALLINEN KYSYMYS E-1877/00 esittäjä(t): Konstantinos Hatzidakis (PPE-DE) komissiolle. Via Attikan ja Ateenan paikallisjunaverkon rakennustöiden edistyminen.



Virallinen lehti nro 235 E , 21/08/2001 s. 0002 - 0003



KIRJALLINEN KYSYMYS E-1877/00 esittäjä(t): Konstantinos Hatzidakis (PPE-DE) komissiolle (9. kesäkuuta 2000) Aihe: Via Attikan ja Ateenan paikallisjunaverkon rakennustöiden edistyminen Via Attika, joka tunnetaan myös Elefsinan, Stavrosin ja Spatan lentokentän yhdistävänä moottoritienä, on merkittävä rakennushanke, joka liittyy läheisesti uuden Spatan lentokentän ja vuoden 2004 olympiakisojen toimivuuteen. Hankkeen alkuperäinen talousarvio oli 450 miljardia drakmaa ja sen valmiiksi saattamisen ja asteittaisen käyttöönoton määräaika oli 20012002. Viime aikoina useat lentoyhtiöt ovat uhanneet, että ne eivät siirrä toimintaansa Spatan lentokentälle ennen kuin uudelle lentokentälle johtava ylempi tieosuus on saatu valmiiksi. Samanaikaisesti näyttää siltä, että Spatan lentokentän ja Ateenan välinen paikallisjunayhteys ei valmistu vuoden 2004 olympiakisojen alkamiseen mennessä, koska kilpailu hankkeen johtajan valitsemiseksi peruuntuu. Voisiko komissio vastata seuraaviin kysymyksiin: 1. Minkä verran hankkeeseen varattuja määrärahoja on otettu tähän mennessä käyttöön, kuinka paljon hankkeen valmistuminen on jäljessä aikataulusta ja aiotaanko viivästymisten johdosta maksaa vahingonkorvauksia? 2. Koska komissio arvioi hankkeen valmistuvan sen nykyisellä etenemistahdilla? 3. Mitä mahdollisia vaikutuksia Via Attikan käyttöönoton viivästymisellä on Spatan lentokentän toimivuudelle? 4. Mihin toimiin aiotaan ryhtyä Ateenan keskustan ja Spatan lentokentän välisen paikallisjunayhteyden toteuttamiseksi? Michel Barnier'n komission puolesta antama täydentävä vastaus (12. maaliskuuta 2001) Komissio on saanut Ateenan Elefsinan-Stavrosin-Spatan-Imitosin (ESSI) rengastiehankkeesta kansallisilta viranomaisilta jäljempänä esitetyt tiedot. Tämän hankkeen julkisin varoin katetut rakentamiskustannukset ovat tähän mennessä noin 76 miljardia drakmaa, josta 40 miljardia drakmaa on maksettu käyttöoikeudesta, 33 miljardia drakmaa julkisesta rakennusurakasta ja 3 miljardia drakmaa tutkimuksista ja liitännäistoimenpiteistä. Lisäksi 250 miljardia drakmaa julkisia varoja on jo osoitettu käytettäväksi pakkolunastustoimenpiteitä varten. Hankkeen kokonaiskustannusten arvioidaan nykyhinnoin muodostuvan seuraaviksi: 330 miljardia drakmaa käyttöoikeuteen, 280 miljardia drakmaa julkiseen rakennusurakkaan, 250 miljardia drakmaa pakkolunastustoimenpiteisiin, 10 miljardia drakmaa tutkimuksiin ja hallinnollisiin kuluihin. Kreikan julkisista rakennusurakoista vastaava ministeriö on vahvistanut, että tieosuus Pallini-Spatan lentokenttä valmistuu maaliskuussa 2001, kuten Spatan lentokenttää koskevassa käyttöoikeussopimuksessa on ennakoitu. Imitosin kehämoottoritien valmistuminen viivästyy 1. päivään elokuuta 2003, koska korkein oikeus on päätöksellään muuttanut ympäristöä koskevia ehtoja. ElefsinaPallini -tieosuuden pitäisi valmistua ajoissa eli 31. joulukuuta 2002. Moottoritiereitin ja Acharnesin uudelta asemalta (SKA) tulevan rautatien ja Stavrosiin johtavan maanalaisen väliset yhteydet valmistuvat ennen vuoden 2004 olympiakisoja. Jos viivästymisiä tapahtuu syistä, jotka johtuvat julkishallinnosta ja valtiosta, käyttöoikeuden saajalle on maksettava sakkoa käyttöoikeussopimuksen mukaisesti. Kreikan viranomaiset ovat jo tehneet päätökset esikaupunkirautatiestä SKASpatan lentokenttä ja yhteydestä Stavrosin maanalaisen linjalta Spataan ESSI-moottoritien kautta.